મૃદુભાષી ડો.ભોળાભાઈની સાહિત્ય પ્રત્યેની પરિશ્રમશીલતાની પ્રતીતિ તો એ હકીકતથી થાય છે કે ગુજરાતી, હિન્દી,સંસ્કૃત અને અંગ્રેજી ઉપર એમનું પ્રભુત્વ તો હતું જ પરંતુ એમણે ખુબ મહેનત કરીને ઉડિયા ,અસામીયા અને બંગાળી ભાષાઓ શીખી એટલું જ નહીં આ ભાષાઓની ઉત્તમ કૃતિઓનો ગુજરાતીમાં અનુવાદ કરીને ગુજરાતી ભાષાને મોટું પ્રદાન કર્યું .આમ સાત સાત ભાષાઓ સાથેનો જીવંત સંપર્ક બીજા ક્યા લેખકો જાળવી શકે !